Projekts EEZ Apvienotās Komitejas Lēmums ar ko groza EEZ līguma IV pielikumu (Enerģētika) - Kopienas kopējās nostājas projekts /* SEC/2005/0645 galīgā redakcija */





[pic] | EIROPAS KOPIENU KOMISIJA | Briselē, 19.5.2005 SEC(2005) 645 galīgā redakcija . Projekts EEZ APVIENOTĀS KOMITEJAS LĒMUMS ar ko groza EEZ līguma IV pielikumu (Enerģētika) . - Kopienas kopējās nostājas projekts -(iesniegusi Komisija) PASKAIDROJUMA RAKSTS 1. Lai nodrošinātu vajadzīgo iekšējā tirgus juridisko drošību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie Kopienas tiesību akti iespējami drīzāk pēc to pieņemšanas. 2. EEZ Apvienotajai komitejai ir jāpieņem pievienotais lēmums, lai grozītu EEZ Līguma IV pielikumu, pievienojot jauno Kopienas acquis enerģētikas jomā. Lēmums attiecas uz šādu direktīvu: - 32001 L 0077 : Eiropas Parlamenta un Padomes 2001. gada 27. septembra Direktīva 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (OV L 283, 27.10.2001., 33. lpp.). 3. Apvienotās komitejas lēmuma projektā ir ieviestas atsauces vērtības Norvēģijas un Islandes elektroenerģijas, kas ražota izmantojot neizsīkstošus enerģijas avotus, patēriņa ieguldījumu bruto patēriņā līdz 2010. gadam, kā arī daži nosacījumi attiecībā uz šiem rādītājiem. Lēmuma projektā ir arī atkāpe attiecībā uz Lihtenšteinu, jo īpaši tādēļ, ka tā importē apmēram 75% elektroenerģijas no Šveices. 4. Saskaņā ar 1. panta 3. punkta a) apakšpunktu Padomes Regulā (EK) Nr. 2894/94 attiecībā uz Eiropas ekonomikas zonas līguma īstenošanas kārtību Padome izstrādā Kopienas nostāju attiecībā uz lēmumiem, kas Kopienas tiesību aktus attiecina uz Eiropas ekonomikas zonu ar būtiskām izmaiņām. 5. EEZ Apvienotās komitejas lēmuma projektu iesniedz apstiprināšanai Padomē. Komisija paredz iesniegt Kopienas nostāju EEZ Apvienotajai komitejai cik iespējams drīz pēc tam, kad Padome to būs pieņēmusi. Projekts EEZ APVIENOTĀS KOMITEJAS LĒMUMS ar ko groza EEZ līguma IV pielikumu (Enerģētika) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā - „Līgums”, un jo īpaši tā 98. pantu, tā kā: (1) Līguma IV pielikums tika grozīts ar EEZ Apvienotās komitejas … Lēmumu Nr. …/…[1] . (2) Eiropas Parlamenta un Padomes 2001. gada 27. septembra Direktīva 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus[2], ir jāiekļauj Līgumā, IR PIEŅĒMUSI ŠO LĒMUMU: 1. pants Līguma IV pielikumā pēc 18. punkta (Eiropas Parlamenta un Padomes Regula (EK) Nr. 2422/2001) jāiekļauj šāds punkts: „19. 32001 L 0077 : Eiropas Parlamenta un Padomes 2001. gada 27. septembra Direktīva 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (OV L 283, 27.10.2001., 33. lpp.). Direktīvas noteikumus šā Līguma vajadzībām aizstāj šādi: a) Šī direktīva neattiecas uz Lihtenšteinu; b) 3. panta 2. punktā frāzi „2002. gada 27. oktobris” un 3. panta 3. punktā, 5. panta 1. punktā un 6. panta 2. punktā frāzi „2003. gada 27. oktobris” aizstāj ar frāzi „sešus mēnešus pēc EEZ Apvienotās komitejas Lēmuma Nr. …/… spēkā stāšanās”; c) 3. panta 2. punkta otrajā ievilkumā vārdu „Kopiena” aizstāj ar „EBTA valstis”; d) Līguma 1. protokola 8. punkts neattiecas uz 3. panta 4. punkta otro ievilkumu; e) 4. panta 1. punktā frāzi „Līguma 87. un 88. pants” aizstāj ar frāzi „EEZ Līguma 61. un 62. pants”. Frāzi „Līguma 6. un 174. pants” aizstāj ar „EEZ līguma 73. pants”; f) Ar šo papildina pielikumu: Islande | 5,58 | 99,90 | 99,50 | Norvēģija | 110,95 | 96,30 | 90,00 | (g) Skaitlis Islandei ir atkarīgs no tā vai ir bijušas izmaiņas savienojamībā ar citām elektroenerģijas sistēmām. Bez tam ņemot vērā klimatiskos faktorus elektroenerģijas ražošanā no hidroelektroenerģijas resursiem, elektroenerģijas pieprasījumu un pārrāvumus pārvadē, skaitli 2010. gadam aprēķina pēc ilgtermiņa parauga, kas balstīts uz hidroloģiskiem un klimatiskiem apstākļiem. (h) Lai Norvēģija varētu sasniegt noteikto mērķi, proti, 90 procentus, tās elektroenerģijas patēriņš nedrīkst pārsniegt 1 procentu gadā. Tas atbilst apmēram 6-7 TWh jaunai elektroenerģijas no neizsīkstošiem enerģijas avotiem ražošanas jaudai, ko ievieš laika posmā no 1997. līdz 2010. gadam. Ievērojamo svārstību, kas pastāv Norvēģijas hidroenerģijas ražošanā, dēļ iespējams Norvēģijai orientējoša mērķa īstenošanas ziņojumā par pamatu būs jāņem vidējais hidroenerģijas ražošanas potenciāla rādītājs.” 2. pants Direktīvas 2001/77/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks. 3. pants Šis lēmums stājas spēkā […] ar noteikumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu*. 4. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē,. EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L […], […], lpp. […]. [2] OV L 283, 27.10.2001., 33. lpp. * [Konstitucionālās prasības nav norādītas.] [Konstitucionālās prasības ir norādītas.]